भारतीय संस्कृती व सनातन पर्व मूलतः शास्त्र धर्मसिंधु के आधार पर मनाए जाते हैं। शास्त्र धर्मसिंधु के अनुसार श्रीकृष्ण का जन्म भाद्रपद महीने की अष्टमी तिथि के दिन रोहिणी नक्षत्र में ठीक रात 12 बजे हुआ था। श्री कृष्ण जन्माष्टमी का पर्व शास्त्र धर्मसिन्धु तथा ज्योतिष के महूर्त खंड की पूर्णिमान्त प्रणाली अनुसार भाद्रपद के कृष्ण पक्ष की अष्टमी को मनाते हैं। इसकी पुष्टि पद्म पुराण, मत्स्य पुराण, अग्नि पुराण में कृष्ण माहात्म्य में विशिष्ट रूप से की गई है। ज्योतिष के महूर्त खंड की अमान्त प्रणाली अनुसार श्रावण भगवान श्री कृष्ण का जन्मोत्सव अर्थात जन्माष्टमी का पर्व श्रावण माह के कृष्णपक्ष को मनाया जाता है। पौराणिक मतानुसार कृष्ण जन्म हेतु भाद्रपद, अष्टमी तिथि व रोहिणी नक्षत्र को मूल माना जाता है।